MT Il-Ġurnal Uffiċjali tal-Unjoni Ewropea C 67/6

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat tal-KE għall-għajnuniet mill-Istat lill-impriżi żgħar u ta’ daqs medju u li temenda r-Regolament (KE) Nru 70/2001

2010/C 67/05

Għajnuna Nru: XA 254/09

Stati Membri: L-Olanda

Reġjun: —

Titolu tal-iskema ta' għajnuna jew isem l-impriża li tirċievi l-għajnuna individwali: Regeling LNV-subsidies: onderdeel investeringssteun voor primaire landbouwondernemingen in technieken die leiden tot vermindering van de emissie van fijn stof

Bażi legali: Regeling LNV-subsidies: artikel 1:2, artikel 1:3, artikel 2:37, eerste lid, onderdeel d, bijlage 2 (hoofdstuk 5)

Openstellingsbesluit LNV-subsidies

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: 2009: EUR 5 000 000.

2010: EUR 20 000 000.

Intensità massima ta' l-għajnuna: Għajnuna mogħtija skont l-Artikolu 4 tar-Regolament (KE) Nru 1857/2006:

60 % l-ispejjeż eliġibbli ta' investiment addizzjonali neċessarji rrelatati mal-protezzjoni ambjentali u titjib bil-għan li jkun hemm konformità mal-istandards minimi tal-kwalità tal-arja li ġew introdotti fi żmien riċenti;

L-ammont massimu tal-għajnuna: EUR 400 000, konformi mal-kundizzjonijiet stipulati fl-Artikolu 4(9) tar-Regolament (KE) Nru 1857/2006.

Data tal-implimentazzjoni: Għajnuna taħt din l-iskema ser tingħata biss wara li tiġi ppubblikata taqsira ta' informazzjoni dwar l-iskema fil-websajt tal-Kummissjoni.

Tul ta' żmien tal-għajnuna individwali: Sal-31 ta' Diċembru 2010

Għan tal-għajnuna: L-iskema għandha l-għan li tippermetti lil ażjendi żgħar u ta' daqs medju li jaqbżu, jew jistgħu jaqbżu, il-valuri limiti ffissati mill-Unjoni Ewropea għal materja f'partiċelli (PM10) biex tkun konformi ma' dawk il-valuri sal-11 ta' Ġunju 2011. L-iskema għalhekk tagħmel parti mill-Programm Nazzjonali ta’ Kooperazzjoni fil-Kwalità tal-Arja (NSL). L-NSL tinkludi l-miżuri meħtieġa biex tiżgura konformità f'waqtha mal-valuri ta' limitu għall-kwalità tal-arja ffissati fid-Direttiva 2008/50/KE tal-Parlament Ewropew u tal-Kunsill tal-21 ta' Mejju 2008 dwar il-kwalità tal-arja u arja iktar nadifa għall-Ewropa. Dan iqis il-posponiment u l-eżenzjoni stabbiliti fid-Deċiżjoni tal-Kummissjoni Ewropea tas-7 ta' April 2009 (C(2009) 2560). Din id-deċiżjoni tat lill-Olanda deroga sal-11 ta' Ġunju 2011 fir-rigward tal-kisba tal-valuri ta' limitu ta' materja f'partiċelli (PM10). Taħt id-deroga, l-għeluq taż-żmien għall-kisba tal-valuri hija posposta u għandha torbot l-Olanda biss fil-11 ta' Ġunju 2011. Il-perijodu sal-11 ta' Ġunju 2011 jista' jitqies bħala perijodu ta' tranżizzjoni.

l-għajnuna għandha tingħata skont l-Artikolu 4 tar-Regolament (KE) Nru 1857/2006, u n-nefqiet eliġibbli tal-iskema ta' għajnuna huma speċifikati fil-Kapitolu 5(C) tal-Anness 2 tal-Iskema tas-Sussidji għan-Natura u l-Kwalità tal-Ikel tal-Ministeru tal-Agrikoltura (Regeling LNV-subsidies) u l-Artikolu 2(2) tiegħu.

Settur jew setturi benefiċjarji: L-impriżi tal-agrikoltura primarja kollha li jipproduċu prodotti msemmija fl-Anness I tat-Trattat tal-KE.

Isem u indirizz tal-awtorità li tagħti l-għajnuna:

De minister van Landbouw, Natuur en Voedselkwaliteit Postbus 20401 2500 EK Den Haag NEDERLAND

Indirizz tal-Internet: http://wetten.overheid.nl/BWBR0024549/geldigheidsdatum_12-11-2009

http://wetten.overheid.nl/BWBR0021281/geldigheidsdatum_12-11-2009

Informazzjoni oħra: 97 % ta' emissjonijiet partikolati mill-agrikoltura jirriżultaw minn stabbilimenti agrikoli primarji li jżommu l-bhejjem (sors: http://www.emissieregistratie.nl). It-tnaqqis ta' emissjonijiet partikulari mill-agrikoltura hija b'hekk attwalment iffukata fuq tekniki effiċjenti li jnaqqsu l-emissjonijiet li jistgħu jiġu applikati fi stabbilimenti bħal dawn.

L-għajnuna hija konformi mal-kundizzjonijiet stipulati fl-Artikolu 4(9) tar-Regolament (KE) Nru 1857/2006.

L-iskema ta' għajnuna hija tali li l-għajnuna ma tistax tiġi akkumulata (Artikolu 1(16) tal-Iskema tas-Sussidji għan-Natura u l-Kwalità tal-Ikel tal-Ministeru tal-Agrikoltura).

Għajnuna Nru: XA 256/09

Stati Membri: Ir-Repubblika tal-Litwanja

Reġjun: —

Titolu tal-iskema ta' għajnuna jew isem l-impriża li tirċievi l-għajnuna individwali: Pagalba kompensuojant dalį draudimo įmokų

Bażi legali: Lietuvos Respublikos žemės ūkio ministro 2009 m. balandžio 10 d. įsakymo Nr. 3D-236 „Dėl draudimo įmokų dalinio kompensavimo taisyklių patvirtinimo“ pakeitimo projektas.

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: LTL 30 000 000 skont ir-rata tal-kambju uffiċjali f’EUR (EUR 8 688 600).

Intensità massima tal-għajnuna: Il-benefiċjarji tal-għajnuna li għamlu polza tal-assigurazzjoni għall-għelejjel kontra t-telf ikkawżat minn avvenimenti klimatiċi ħżiena li jistgħu jitqabblu ma’ diżastri naturali, u/jew kontra t-telf ikkawżat minn avvenimenti klimatiċi ħżiena (il-ġlata, is-silġ, ix-xita, in-nixfa, eċċ.) għandhom jiġu rrimburżati sa mhux iktar minn 50 % tal-primjums tal-assigurazzjoni.

Data tal-implimentazzjoni: L-iskema tal-għajnuna għandha tidħol fis-seħħ wara li l-Kummissjoni tkun bagħtet avviż tal-wasla, tkun assenjat numru ta' identifikazzjoni lill-iskema u tkun ippubblikat l-informazzjoni fil-qosor fuq l-internet.

Data preliminari tal-implimentazzjoni – l-1 ta’ Diċembru 2009.

Tul ta' żmien tal-għajnuna individwali: Sal-31 ta’ Diċembru 2013.

Għan tal-għajnuna: Appoġġ għall-SMEs;

Il-primjums tal-assigurazzjoni (l-Artikolu 12 tar-Regolament tal-Kummissjoni (KE) Nru 1857/2006).

Settur jew setturi benefiċjarji: Il-produzzjoni tal-prodotti agrikoli primarji.

Isem u indirizz tal-awtorità li tagħti l-għajnuna:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius LIETUVA/LITHUANIA

Indirizz tal-Internet: http://www.lrs.lt/pls/proj/dokpaieska.showdoc_l?p_id=8138&p_query=&p_tr2=&p_org=13&p_fix= (Abbozz tar-regolamenti li jimplimentaw l-iskema tal-għajnuna mill-Istat);

http://www.zum.lt/lt/teisine-informacija/,all.1 (It-test sħiħ tar-regolamenti li jimplimentaw l-iskema tal-għajnuna mill-Istat jinsab f'dan l-indirizz).

Informazzjoni oħra: Ladarba tidħol fis-seħħ, din l-iskema tal-għajnuna mill-Istat għandha tieħu post l-iskema bin-numru XA 119/09 li kien hemm qabel, li kien jisimha “Għajnuna għar-rimborż tal-primjums tal-assigurazzjoni”.

Għajnuna Nru: XA 258/09

Stati Membri: Ir-Renju Unit

Reġjun: L-Ingilterra (East Anglia)

Titolu tal-iskema ta' għajnuna jew isem l-impriża li tirċievi l-għajnuna individwali: Managing a Masterpiece: The Stour Valley Landscape Partnership

Bażi legali: National Parks and Access to the Countryside Act 1949

Countryside and Rights of Way Act 2000

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: In-nefqa totali ta' din l-iskema hija ta' GBP 58 950. Tqassim tan-nefqa prevista matul it-tliet snin tagħha hija mogħtija fit-tabella hawn taħt:

Intensità massima tal-għajnuna: L-intensità massima tal-għajnuna għax-xogħlijiet kapitali għandha tkun sa 100 % meta għotja tingħata għall-konservazzjoni ta' karatteristiċi tal-wirt li mhumiex produttivi. Madanakollu, ir-rata massima tal-għotja għandha titnaqqas skont ir-rati stipulati fl-Artikolu 5 tar-Regolament tal-Kummissjoni (KE) Nru 1857/2006 meta l-għajnuna hija għar-restawr ta' karatteristiċi ta' wirt produttiv.

L-intensità tal-għajnuna għal miżuri ta' appoġġ tekniku se tkun sa 100 % skont l-Artikolu 15 tar-Regolament tal-Kummissjoni (KE) Nru 1857/2006.

Data tal-implimentazzjoni: L-iskema se tibda fl-1 ta' April 2010

Tul ta' żmien tal-għajnuna individwali: L-iskema se tibda fl-1 ta' April 2010. Tagħlaq fil-31 ta' Marzu 2013. L-aħħar pagament għandu jingħata sat-30 ta' Settembru 2013.

Għan tal-għajnuna: L-għan tal-iskema huwa li tiżgura li l-pajżaġġ u l-wirt ta' Stour Valley tiġi mifhuma, miżmuma u ċċelebrata minn dawk kollha, minkejja l-isfond tagħhom, li jgħixu fi, jaħdmu fi u jżuru din iż-żona.

L-għanijiet globali tal-iskema huma:

Fehim tal-evoluzzjoni storika tal-pajżaġġ u tal-ġestjoni tradizzjonali tal-art li tatha dik is-sura.

Il-konservazzjoni jew ir-restawr tal-karatteristiċi mibnija jew naturali li tagħti l-karatteristika storika tal-pajżaġġ

Ċelebrazzjoni tal-assoċjazzjonjiet u l-attivitajiet kulturali taż-żona tal-pajżaġġ.

Li tinkoraġixxi iktar nies jaċċessaw, jitgħallmu dwar u jinvolvu ruħhom fil-ġestjoni tal-wirt pajżaġġistiku

It-titjib tal-fehim tas-snajja lokali u ħilet oħra billi jiġu pprovduti opportunitajiet ta' taħriġ.

Dawn l-għanijiet ser jintlaħqu billi jwettqu prinċipalment proġetti mmexxija b'mod professjonali fil-livell lokali biex iżidu l-fehim, jikkonservaw il-karatteristiċi u jiċċelebraw il-wirt pajżaġġistiku taż-żona.

Dan għandu jintlaħaq billi tiġi pprovduta għajnuna skont l-Artikolu 15 tar-regolament tal-(KE) Nru 1857/2006 dwar l-Appoġġ Tekniku. Minbarra dan, għotjiet ser jiġu mogħtija għal xogħlijiet kapitali dwar assi mhux produttivi bħall-konservazzjoni ta' karatteristiċi tradizzjonali skont l-Artikolu 5 tar-Regolament (KE) Nru 1857/2006.

Settur jew setturi benefiċjarji: L-iskema ser tkun ta' benefiċċju għal dawk kollha involuti fil-produzzjoni agrikola primarja.

Isem u indirizz tal-awtorità li tagħti l-għajnuna:

Managing a Masterpiece: The Stour Valley Landscape Partnership Scheme c/o Suffolk County Council Endeavour House 8 Russell Road Ipswich IP1 2BX UNITED KINGDOM

Il-korp statutorju responsabbli għal din l-iskema huwa:

Suffolk County Council Endeavour House 8 Russell Road Ipswich IP1 2BX UNITED KINGDOM

L-organizzazzjoni li qed topera din l-iskema hija:

Managing a Masterpiece: The Stour Valley Landscape Partnership Scheme c/o Dedham Vale AONB and Stour Valley Project Suffolk County Council Endeavour House 8 Russell Road Ipswich IP1 2BX UNITED KINGDOM

Indirizz tal-Internet: http://www.dedhamvalestourvalley.org/uploads/MaM%20SVLP%20SA%20Full%20text%20(5)%20Sept%2009.pdf

Informazzjoni oħra: —

Għajnuna Nru: XA 260/09

Stati Membri: Ir-Renju Unit

Reġjun: Wales

Titolu tal-iskema ta' għajnuna jew isem l-impriża li tirċievi l-għajnuna individwali: Support for Young Entrants into Farming Scheme (Wales)

Bażi legali: Section 2 (2) of the European Communities Act 1972

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża:

Għadd minimu ta’ parteċipanti fl-iskema Għadd mixtieq ta' ħlasijiet kull sena Ħlas massimu tal-għotja Somma Parteċipanti totali 2010-2011 100 50 16 000 800 000 100 2011-2012 100 125 16 000 2 000 000 200 2012-2013 100 100 16 000 1 600 000 300 2013-2014 100 100 16 000 1 600 000 400 2014-2015 100 125 16 000 2 000 000 500 Total 500 500 16 000 8 000 000 1 500

Intensità massima tal-għajnuna: L-iskema tippermetti intensità massima tal-għajnuna ta' 100 % kull benefiċjarju skont l-Artikolu 7 tar-Regolament (KE) Nru 1875/2006. Il-ħlasijiet massimi għal kull benefiċjarju mhux ser jaqbżu GBP 16 000.

Data tal-implimentazzjoni: L-iskema se tibda fil-5 ta' April 2010.

Tul ta' żmien tal-għajnuna individwali: L-iskema ser tibda tilqa' l-applikazzjonijiet fil-5 ta' April 2010 u tagħlaq fl-4 ta' April 2014, jew meta jintefaq il-baġit disponibbli. Il-ħlasijiet finali mhux ser isiru aktar tard mill-4 ta' April 2015, peress li l-applikanti tal-iskema ser ikollhom massimu ta' sena biex jiġbdu l-ħlasijiet għall-apprendistat (mentoring).

Għan tal-għajnuna: L-iżvilupp settorjali. Skont l-Artikolu 7 tar-Regolament (KE) Nru 1857/2006, l-ispejjeż eliġibbli ser ikunu għotja ta' ħlas f'kapital biex tgħin fl-ispejjeż tal-bidu għal bdiewa ġodda li għadhom jibdew u li jkollhom età ta' anqas minn 40 sena meta titressaq l-applikazzjoni u li qegħdin isiru l-kap ta' azjenda għall-ewwel darba.

Dan għandu jippromwovi investiment addizzjonali fl-azjendi agrikoli u jiġġenera attivitajiet ġodda u/jew iżid il-valur għall-biedja f'Wales.

Settur jew setturi benefiċjarji: L-iskema tapplika għal bdiewa żgħażagħ li se jkunu involuti l-aktar fil-produzzjoni, għalkemm jista' jkun li n-negozju tal-azjenda agrikola jkun jinkludi l-ipproċessar u l-kummerċjalizzazzjoni wkoll. L-iskema tapplika għal kull tip ta' produzzjoni.

L-iskema tapplika biss għall-impriżi ż-żgħar u ta' daqs medju (SMEs) hekk kif stabbilit fl-Artikolu 2.5 tar-Regolament tal-Kummissjoni (KE) Nru 1857/2006.

Isem u indirizz tal-awtorità li tagħti l-għajnuna: Il-korp statutorju responsabbli għall-iskema huwa:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

L-organizzazzjoni li qed tħaddem l-iskema hija:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

Indirizz tal-Internet: http://www.wales.gov.uk/topics/environmentcountryside/farmingandcountryside/farming/youngentrantsupportscheme/?lang=en

Informazzjoni oħra: Aktar tagħrif dettaljat dwar l-eliġibbiltà u r-regoli għall-iskema jinsab fuq il-ħolqa virtwali li tidher hawn fuq.

Iffirmat u ddatat f'isem id-Department for Environment, Food and Rural Affairs (l-Awtorità Kompetenti fir-Renju Unit)

Mr Duncan Kerr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London

SW1P 3JR

UNITED KINGDOM

Għajnuna Nru: XA 263/09

Stati Membri: Il-Finlandja

Reġjun: Il-Finlandja kontinentali

Titolu tal-iskema ta' għajnuna jew isem l-impriża li tirċievi l-għajnuna individwali: Maatilojen energiasuunnitelmatuki

Bażi legali: Valtionavustuslaki (688/2001)

Valtioneuvoston asetus maatilan energiasuunnitelmatuesta (xx/2009, għad trid tinħareġ)

Nefqa annwali ppjanata taħt l-iskema jew ammont totali tal-għajnuna individwali mogħtija lill-impriża: In-nefqa ppjanata għall-2009 hija ta’ EUR 500 000 u dik ipppjanata għall-2010 sal-2011 hija ta’ EUR 1 600 000, dejjem jekk fil-baġit tal-istat ikun hemm approprjazzjoni biex titħallas l-għajnuna. Jekk l-approprjazzjoni ma tintużax f’sena partikulari, tista’ tintuża għas-sentejn ta’ wara.

Intensità massima tal-għajnuna: L-għajnuna qed tingħata skont l-Artikolu 15 tar-Regolament tal-Kummissjoni (KE) Nru 1857/2006. L-għajnuna tista’ tkopri sa 85 % mill-ispejjeż totali eliġibbli. L-ispejjeż totali eliġibbli għal kull pjan huma ta’ EUR 1 100.

Data tal-implimentazzjoni: L-iskema tal-għajnuna mhix se tidħol fis-seħħ qabel il-15 ta’ Diċembru 2009.

Tul ta' żmien tal-għajnuna individwali: L-għajnuna mogħtija skont l-iskema tista’ titħallas bejn l-2009 u l-2013.

Għan tal-għajnuna: Sabiex jingħata sussidju għall-ispejjeż li jġarrbu l-irziezet huma u jipproduċu l-pjanijiet ta’ azzjoni tagħhom dwar l-effiċjenza fl-enerġija.

Settur jew setturi benefiċjarji: L-irziezet u l-azjendi tal-ortikultura li jinsabu fil-Finlandja kontinentali.

Isem u indirizz tal-awtorità li tagħti l-għajnuna: L-awtorità li qed tagħti l-għajnuna:

Alueen toimivaltainen työ- ja elinkeinokeskus (sal-31 ta’ Diċembru 2009)

Alueen toimivaltainen elinkeino-, liikenne- ja ympäristökeskus (mill-1 ta’ Jannar 2010)

L-aġenzija li għandha f’idejha t-tmexxija tal-implimentazzjoni tal-għajnuna

Maaseutuvirasto

PL 256

FI-00101 Helsinki

SUOMI/FINLAND

Indirizz tal-Internet: http://www.finlex.fi/fi/laki/alkup/2001/20010688

http://www.mmm.fi/maatilojenenergiaohjelma

Informazzjoni oħra: —